Source: http://politeia.org.ro/stiri-revista-presei/revista-presei-21-septembrie-parlamentul-calca-iarasi-in-picioare-justitia-roman-mai-trage-un-pulover-pe-el/49430/
Timestamp: 2018-02-24 06:12:43+00:00

Document:
Revista Presei – 21 septembrie. Parlamentul calcă iarăși în picioare Justiția. Roman mai trage un pulover pe el! | PoliteiaWorld
Home » Stiri / Revista Presei	» Revista Presei – 21 septembrie. Parlamentul calcă iarăși în picioare Justiția. Roman mai trage un pulover pe el!
Revista Presei – 21 septembrie. Parlamentul calcă iarăși în picioare Justiția. Roman mai trage un pulover pe el!
21/09/2016 Autor Cetatean Categorii: Stiri / Revista Presei
Buna dimineata intr-o zi de miercuri, 21 septembrie. În cea mai mare parte a ţării, vremea va fi mult mai rece decât ar fi normal pentru această perioadă din an, în special din perspectiva valorilor diurne, informează ANM. În cea mai mare parte a ţării, vremea va fi mult mai rece decât ar fi normal pentru această perioadă din an, în special din perspectiva valorilor diurne. În sudul, estul şi centrul ţării, îndeosebi ziua, cerul va mai avea înnorări şi va ploua, local în zona montană şi submontană, unde cu totul izolat se mai pot cumula 15…20 l/mp şi pe arii restrânse în rest. În vest şi în nord-vest cerul va fi variabil, iar condiţiile de ploaie reduse. În zona montană înaltă, trecător, se vor semnala precipitaţii mixte. Vântul va sufla slab şi moderat, cu unele intensificări ziua pe litoral. Temperaturile maxime se vor încadra între 10 şi 19 grade, uşor mai ridicate doar în vestul şi sud-vestul Olteniei, iar cele minime între 4 şi 12 grade, mai scăzute în depresiuni, spre 2 grade în cele din estul Transilvaniei. Pe spaţii mici, în special în cursul nopţii, în zonele joase de relief se va forma ceaţă. Bucuresti: vremea se va menţine mult mai rece decât ar fi normal pentru această dată, în special din perspectiva valorilor diurne. Cerul va avea înnorări şi trecător va mai ploua slab. Vântul va sufla slab până la moderat. Temperatura maximă se va situa în jurul valorii de 14 grade, iar cea minimă va fi de 9…10 grade.
Cazierul penal al Parlamentului actual. Lista aleşilor care au profitat de imunitate. „Adevărul“ face o retrospectivă a senatorilor şi deputaţilor care s-au ascuns în spatele imunităţii parlamentare pentru a scăpa de procurori. Cu alte cuvinte, un bilanţ al politicienilor care s-au considerat mai presus de oamenii de rând. Actuala legislatură s-a remarcat prin recolta bogată de parlamentari penali. Cu adevărat scandalos e că mulţi dintre senatorii şi deputaţii certaţi cu legea s-au folosit de imunitatea parlamentară şi nici măcar nu au mai ajuns să dea explicaţii în faţa procurorilor, aşadar nu vom afla niciodată dacă au fost sau nu vinovaţi. De subliniat că imunitatea parlamentară a fost gândită ca formă de a stopa eventuale abuzuri politice, nicidecum pentru a fi folosit ca scut anti-Justiţie. „Adevărul“ prezintă, succint dar suficient, lista aleşilor pentru care demnitatea de parlamentar a însemnat, în primul rând, şansa de a se aşeza mai presus de lege. Cazul fostului vicepremier Gabriel Oprea, salvat luni de Senat de începerea urmării penale, este cel mai revoltător vot dat în istoria recentă a Parlamentului României. În primul rând, din punct de vedere legal: procurorii nu mai pot ancheta dacă Gabriel Oprea se face vinovat de moartea poliţistului Bogdan Gigină, deci „actul de justiţie nu mai poate fi înfăptuit“, după cum susţin procurorii DNA. Şi vorbim de viaţa unui om. „Am găsit găsit la Spitalul Universitar un copil, copilul meu, complet desfigurat, cu gâtul retezat, cu chipul plin de sânge. Pardoseala era plină de sânge, m-am prăbuşit la picioarele lui, sărutându-le şi strigându-l“, a povestit mama poliţistului Bogdan Gigină după votul din plenul Senatului. În apărarea sa, fostul ministru de Interne a insistat că groapa a fost de vină. Integral pe Adevarul
Situație fără precedent: Petre Roman redevine deputat printr-un vot al colegilor săi. ANI: Hotărârea deputaților este abuzivă şi nelegală. Roman: S-a făcut dreptate. Camera Deputaților a votat, marți, pentru reluarea mandatului de deputat a lui Petre Roman, potrivit Digi24. În acest context, Agenţia Naţională de Integritate a criticat decizia, precizând că hotărârea este abuzivă şi nelegală. Pe de altă parte, Petre Roman a declarat că este mulțumit că „s-a făcut dreptate”, iar situația lui „este un precedent care ar fi trebuit să nu existe”. Agenția Națională de Integritate (ANI) a precizat, marți, că hotărârea deputaților este „abuzivă” și „nelegală”. „Agenţia Naţionalã de Integritate considerã cã hotãrârea adoptatã astãzi prin vot de plenul Camerei Deputaţilor cu privire la Petre Roman este abuzivã de vreme ce starea acestuia de incompatibilitate a rãmas definitivã o data cu respingerea ca neîntemeiatã, de cãtre Tribunalul Bucureşti, a cererii de reexaminare formulatã de acesta. Mai mult decât atât, decizia de astãzi a deputaţilor este una nelegalã, întrucât, deşi contestaţia acestuia depusã la nouã luni de la data emiterii raportului de evaluare a fost admisã de Curtea de Apel Bucureşti, contrar practicii judiciare existente, Agenţia a atacat cu recurs aceastã sentinţã. A acţiona în baza unei hotãrâri judecãtoreşti nedefinitive creeazã un precedent periculos, în sensul în care tuturor persoanelor care contestã rapoartele de evaluare emise în sarcina lor sã le fie întrerupte mandatele doar în baza sentinţelor pronunţate de instanţele de fond, deşi acestea nu au caracter definitiv”, potrivit unui comunicat de presă. Integral pe Romania Libera
O statistică simplă scoate la iveală o problemă esenţială a României. De ce rămânem săracii Europei. Sărăcia rămâne una dintre problemele cele mai grave ale ţării noastre. Cheltuielile importante – întreţinerea locuinţei, rate, plata utilităţilor etc. – nu pot fi acoperite din veniturile lunare de către 32,2% din gospodării, arată studiul „Condiţiile de viaţă ale populaţiei în anul 2015”, dat publicităţii de Institutul Naţional de Statistică (INS). Din acelaşi punct de vedere, România se situează pe ultimele locuri într-un top european al plăţii la timp a facturilor, potrivit celui mai recent raport al Eurostat. Dincolo de cheltuielile neachitate la timp, românii ocupă locul al doilea într-un top al sărăciei din Uniunea Europeană. Ei se numără printre europenii care se găsesc în situaţia de a nu avea o masă consistentă, care să conţină carne, cel puţin o dată la două zile şi îngheaţă în propria casă, din cauza lipsei banilor necesari pentru asigurarea încălzirii locuinţei. România a atins o rată a sărăciei de 24,6%, limită depăşită doar de vecinii bulgari, unde procentele ajung la 34,2%, potrivit datelor Eurostat pentru anul 2015. Dintre plăţile pentru care s-au înregistrat restanţe în cursul anului 2015, cele mai frecvente cazuri au fost la energia electrică şi abonamentul radio (54,6% din gospodăriile cu restanţe), întreţinerea locuinţei (53,2%) şi abonamentul telefonic (34,1%). Ponderi reduse s-au înregistrat la restanţele pentru rate la împrumuturi (9,1%) – „explicabil prin specificul acestor tipuri de plăţi care sancţionează mai sever nerespectarea termenelor de plată, precum şi prin frecvenţa redusă a gospodăriilor care au de restituit împrumuturi”, notează autorii studiului. Integral pe Gandul
Aurelia Cristea vrea să interzică fumatul în mașina personală. Polițist: „Mai avem să intrăm în casa omului să vedem dacă fumează de față cu copilul”. Șoferii care fumează în mașina personală în prezenţa femeilor însărcinate sau a copiilor ar putea primi amendă, dacă propunerea deputatei PSD va fi aprobată. În replică, polițiștii spun că este „o aberație”. Deputata PSD Aurelia Cristea vrea să interzică fumatul și în mașina personală, dacă în ea se află o femeie însarcinată sau copii. Ea a anunțat ieri că a depus amendamente la proiectul de modificare a Legii privind interzicerea fumatului în spaţiile publice, aflat acum în dezbaterea Camerei Deputaților, după ce senatorii au stabilit că se poate fuma în interior, în spații separate și izolate. Supărată că i s-a modificat legea, Cristea a cerut anularea amendamentelor formulate de senatori și a propus altele noi, care prevăd: interzicerea fumatului în maşina proprietate personală, dacă se află copii sau femei însărcinate și interzicerea ţigărilor electronice în spaţiile de joacă pentru copii în aer liber, cât şi în spaţii închise. Deputata PSD a precizat că, în cazul fumatului în maşina în care se află copii sau femei însărcinate, polițiștii vor putea aplica amenzi asemănătoare celor date șoferilor care vorbesc la telefon, de maximum 500 de lei. Chestionați pe tema amendamentului depus de Aurelia Cristea, oficiali din Poliția Română, au declarat, pentru „Evenimentul zilei”, că propunerea referitoare la fumatul în mașină nu le-a fost adusă la cunoștință. „Oricum, mulți iau decizii fără să ne întrebe dacă putem sau nu aplica legea în astfel de cazuri”, a răspuns, ironic, oficialul IGPR. Integral pe EVZ
Salvarea lui Oprea şi înfierarea lui Cioloş. Cine a fost de fapt ţinta. Cum se mai aliniază astrele în politica românească! Luni, în Parlamentul României, s-au consumat două episoade-gemene, două momente desprinse din acelaşi trunchi, s-a dat timpul cu un an înapoi şi ni s-a reamintit că uitarea este invariabil sinonimă cu rătăcirea hibernală pe drumuri înfundate. În ciuda aspectului formal, de dezbatere, dat iniţial de PSD şi Liviu Dragnea invitaţiei făcute premierului Dacian Cioloş de a prezenta situaţia economică a României în faţa aleşilor, în esenţă nu de dezbateri fusese vreo clipă vorba în mintea lor. Liviu&Friends au pregătit momentul pentru cu totul altceva. L-au conceput ca pe o demonstraţie de forţă la adresa guvernului tehnocrat, au amenajat scena pentru un soi de execuţie în direct (căci în mare măsură evenimentul a fost transmis la TV), au condus ostilităţile în sensul ducerii în derizoriu a termenului „tehnocrat” şi a conceptului care îl încarnează. În esenţă, cel mai mare partid de după PCR a ţinut să îi arate celui pe care îl percepe drept cel mai mare inamic al său pe termen mediu, premierului Dacian Cioloş aşadar, că puterea reală, cu toate sincopele înregistrate până acum de penali în exercitarea ei, nu va fi cedată uşor. De fapt, ni s-a dat tuturor de înţeles că înfrângerile în reprize suferite începând cu vara lui 2012 şi mai cu seamă cele la care a contribuit ratarea preşedinţiei de către Victor Ponta, în noiembrie 2014, sunt în continuare percepute la nivelul PSD şi al aliaţilor săi de pripas, precum ALDE, drept pierderi circumstanţiale. Dar şi că paşii înapoi făcuţi în mod voluntar, în acest interval, au fost de fapt cedări tactice, suficiente în zilele mai proaste, necesare în planificarea zilelor bune. Integral pe Digi24
O nouă ipoteză despre dosarul omului de încredere al liderului PNL. Vasile Blaga, audiat la DNA din cauza unei înregistrări cu chestorul Liviu Popa? Fiind urmărit în dosarul subordonaților din Bihor, Popa ar fi fost înregistrat după accidentul făcut la volanul mașinii lui Blaga. În absența informațiilor oficiale privind audierea copreședintelui PNL Vasile Blaga, se formulează noi ipoteze despre implicarea sa într-un dosar al chestorului Liviu Popa, șeful Inspectoratului Județean de Poliție Bihor. Cea mai nouă ipoteză, a cărei ”naștere” o vom argumenta, este că dosarul 175/2016, în care Blaga a fost citat ca martor, este că această lucrare, de la structura centrală a DNA, este pornită de la niște convorbiri înregistrate în dosarul ”șefilor poliției bihorene”, de la DNA Oradea. Marți dimineață, mai mulți șefi ai unor structuri bihorene au fost citați la DNA Oradea pentru a li se înmâna procesele verbale de punere sub învinuire. Ei urmează a fi citați pentru a fi audiați. Cei suspectați de fapte de corupție sunt chestorul Liviu Popa, șeful IJP Bihor, şeful Poliţiei Municipiului Beiuş, Remus Indrei, şeful Poliţiei Rurale Beiuş, Dorin Vesa, şeful Postului de Poliţie Pietroasa, Gheorghe Bat, şi şeful postului de poliţie Cărpinet, Raul Rotar. Integral pe EVZ
CCR și-a amânat decizia în cazul cuplului gay care cere recunoașterea căsătoriei. Cu o seară înainte, Coaliția pentru Familie a trimis Curții un memoriu. Dorneanu: Amânarea nu e legată de un demers de ultimă oră. Curtea Constituțională a decis, pentru a doua oară, să amâne pronunțarea în cazul cuplului gay româno-american care cere recunoașterea căsătoriei încheiate în Belgia, pentru ca americanul să poată locui în România pe termen nelimitat. O decizie favorabilă celor doi nu ar însemna legiferarea parteneriatelor civile în România, dar cuplurile gay căsătorite în străinătate ar beneficia de drepturi și aici, ne-a explicat directoarea executivă a APADOR-CH, Nicoleta Andreescu. Pe de altă parte, o sursă apropiată cazului ne-a declarat că, luni seară, Coaliția pentru Familie, asociația care luptă pentru ca definiția familiei să fie schimbată în Constituție (să fie stipulată drept uniunea dintre un bărbat și o femeie), și care nu este parte în dosar, a depus un memoriu la CCR. Reprezentantul Coaliției, Bogdan Stanciu, ne-a confirmat depunerea memoriului, în care se cere recunoașterea ca constituțională a articolului 277 din Codul Civil. ”Nu este nici o dovadă că ei vor ține cont de ceea ce am scris noi acolo”, ne-a spus Stanciu. În memoriu, Coaliția pentru Familie susține că, ”atâta timp cât cuplurile de același sex se bucură în România de dreptul la viață privată și ocrotirea sa, devine prematură şi lipsită de interes orice discuţie sau referire la reglementarea distinctă a parteneriatelor civile sau altor drepturi ce ar privi recunoaşterea unei vieţi de familie cuplurilor monosexuale, fiindcă ar conduce, în final, la regelementarea căsătoriei între astfel de persoane”. Totodată, Coaliția aduce în discuție și inițiativa privind modificarea Constituției, căreia CCR i-a dat undă verde în luna iulie. Integral pe Romania Libera
Ambasadorul SUA: Coruptia in sectorul public, furt din bogatia nationala a Romaniei. Coruptia prin deturnarea fondurilor publice reprezinta un furt din bogatia nationala a Romaniei, a declarat marti ambasadorul SUA la Bucuresti, Hans Klemm. “Coruptia inseamna o deturnare a resurselor publice, un furt al unor resurse care ar putea fi dedicate unor proiecte importante nationale. In cazul Romaniei, ar putea fi vorba despre dezvoltarea infrastructurii nationale, sosele, cai ferate, energie. Sau ar putea fi dedicate protejarii resurselor naturale ale Romaniei, inclusiv padurile, sau sectorului Sanatatii, care este in mare nevoie de resurse suplimentare, si, de asemenea, invatamantului. Ori de cate ori are loc un act de coruptie in sectorul public, un furt din bogatia nationala a Romaniei – este vorba despre acei bani care ar fi putut fi folositi pentru acele prioritati nationale. Ca o consecinta – impiedica cresterea economica, dezvoltarea Romaniei, este un obstacol in calea aparitiei si dezvoltarii acelei clase de mijloc”, a spus Hans Klemm, la un eveniment organizat de europarlamentarul Monica Macovei, dedicat anticoruptiei in sectorul de business. In opinia ambasadorului SUA, coruptia slabeste administratia publica si, in consecinta, determina “o migratie mai puternica a celor mai bune minti din Romania”. “Deci, incetineste tot procesul de dezvoltare a Romaniei. (…) Aceasta coruptie submineaza statul de drept, siguranta publica, submineaza stabilitatea tarii. (…) Creste costurile de productie, cum ar veni, si, de asemenea, afecteaza imaginea Romaniei in lume, cand e vorba, de exemplu, sa se gandeasca o firma unde sa investeasca. Submineaza climatul de investitii si increderea in institutiile publice ale Romaniei”, a afirmat Klemm. Integral pe Ziare.com
Comisia pentru proiectul de ţară al lui Iohannis, la start. Lista completă a membrilor. Comisia prezidenţială pentru proiectul de ţară a fost constituită, din acest for urmând să facă parte personalităţi, câte doi reprezentanţi din partea fiecărui partid parlamentar, un reprezentant al Guvernului, iar activitatea va fi coordonată de doi consilierii prezidenţiali. Printre personalităţile care fac parte din această comisie sunt Lucian Croitoru şi Valentin Lazea din BNR, sociologul Dan Dungaciu, Vasile Puşcaş, Cristian Pârvulescu, fostul consilier prezidenţial Iulian Chifu şi Ioan-Aurel Pop, rectorul Universităţii Babeş-Bolyai. Consilierii prezidenţiali care vor coordona lucrările comisiei sunt Leonard Orban şi Cosmin Marinescu, a anunţat marţi purtătorul de cuvânt al Administraţiei Prezidenţiale, Mădălina Dobrovolschi. Lista completă a celor zece personalităţi independente politic care fac parte din comisia prezidenţială îi include pe Cristian Popa, fost viceguvernator BNR şi fost vicepreşedinte al Băncii Europene de Investiţii; Dan Dungaciu, sociolog şi geopolitician, preşedinte al Fundaţiei Mării Negre; Gabriela Drăgan, profesor universitar la Academia de Studii Economice Bucureşti, director general al Institutului European din România; Ioan-Aurel Pop, rectorul Universităţii Babeş-Bolyai din Cluj-Napoca; Gheorghe Oprescu, profesor universitar la Universitatea Politehnică din Bucureşti şi fost preşedinte al Consiliului Concurenţei; Lucian Croitoru, consilier pe probleme de politică monetară al guvernatorului BNR; Vasile Puşcaş, profesor la Universitatea Babeş-Bolyai şi fost negociator-şef pentru aderarea la UE; Cristian Pârvulescu, politolog, preşedintele Asociaţiei Pro Democraţia; Valentin Lazea, economist-şef al BNR şi Iulian Chifu, fost consilier prezidenţial al preşedintelui Traian Băsescu. Integral pe Gandul
Memorandistilor cu gura plina de principii! Vedeti ca Parlamentul a blocat justitia, aparand un suspect de crima. N-am auzit nici un piuit principial din partea voastra, magistrati viteji si gargaragii. Cum de v-a scapat tocmai asta? Tragediile unor cetateni obisnuiti si abuzurile unor fosti ministri nu pot fi investigate din cauza ca Parlamentul a trantit, luni, 19 septembrie, usa in nasul procurorilor. Nu va revolta, magistratilor? Nu simtiti nevoia sa aparati principiul separarii puterilor in stat? Ma adresez direct magistratilor din Uniunea Nationala a Judecatorilor din Romania, promotorii unei dezgustatoare forme de protest: greva pentru bani facuta in numele unor principii inalte. Unde v-a disparut, magistratilor, grija fata de independenta justitiei tocmai acum, cand sunteti loviti in plin de politicieni? Nu va pasa voua de soarta justitiei, luptatori ai cauzelor meschine deghizati in memorandisti gata sa moara pe altarul dreptatii. Mimati cu talent, va pricepeti de minune la cuvinte mari, dar va dau de gol situatiile-limita. Ieri, in fata unei agresiuni politice cu o simbolistica aparte, n-ati avut nimic de spus, nimic de aparat. In aceste momente se vede lipsa voastra de curaj, indiferenta crasa la problemele grave din sistem. Vad ca va tot plangeti in memorandum de interventia politicului, la modul general. Foarte bine. Cum se face insa ca taceti malc tocmai cand interventia politicului se manifesta concret, violent, sub ochii nostri, ai tuturor? Cum de v-a piert curajul, vocea si talentul? Bulversati instantele si puneti oamenii pe drumuri ca sa mai stoarceti de la Guvern alte milioane in plus pe care singuri vi le-ati dat prin hotarari judecatoresti, dar nu sunteti in stare sa miscati un deget cand politicienii se urca cu picioarele pe voi. Atunci clipiti des din ochisori, paralizati de spaima: asta nu mai e treaba noastra. Banii sunt tot ce conteaza, banisorii vostri. Doar ei reusesc sa va dilate pupila. Integral pe Hotnews
6 Raspunsuri la Revista Presei – 21 septembrie. Parlamentul calcă iarăși în picioare Justiția. Roman mai trage un pulover pe el!
depemures21/09/2016 at 10:48
Recunosc ca am aflat acum despre Asociatia VeDemJust. M-a uns pe suflet demersul lor. Un demers care ne arata ca nu la toti ne place limba vorbita de Dragnea&other bandits , ca si ei ,VeDemJust , nu ezita sa lupte pentru democratie. FELICITARI !
“Poziţia VeDemJust faţă de votul exprimat de Senat cu privire la domnul Gabriel Oprea”
http://www.vedemjust.ro/index.php
PS ce parere aveti @ cetatean ?
Cetatean21/09/2016 at 12:32
100% de acord. Presedintele CSM trebuie sa sesizeze CCR cu conflict juridic de natura constitutionala.
DanSu21/09/2016 at 12:48
Bun @Citi 🙂
“Pentru aceste motive, astăzi am solicitat colegilor din CSM – autoritate obligată prin Constituţie să garanteze independenţa justiţiei – să reflecteze asupra necesităţii de a se formula de către Preşedintele CSM o sesizare la Curtea Constituţională a României pentru soluţionarea conflictului între autorităţile statului, punându-se pe tapet toate cauzele similare din ultimii ani.”
https://cristidanilet.wordpress.com/2016/09/20/parlamentul-blogheaza-justitia-pentru-un-fost-ministru/
Cetatean21/09/2016 at 13:23
salut, exact asta trebuie facut!
DanSu21/09/2016 at 12:01
Fiind din Oradea, cam am idee de traseul acuzatiilor militianului sef din Oradea. Si a domnului director foartebunorganizator al intreprinderii “infratirea” filiala Beius – trecut pe la vamesi (care de pe vremea lui Iisus sunt un model de onestitate) iar actualmente copresedinte alaturi de copresedinta caresefaccasuntinopozitie.
Traseul: Oradea – Beius – Sudrigiu – Pietroasa – Boga/ Stei-Vascau-Carpinet.
Exista parcul national Padis cu o multime de pesteri, izbucuri si ponoare.
Am pomenit intentionat Sudrigiu, pentru ca acolo au fratii Micula – Scandic Distilery, iar putin dupa Sudrigiu – drumul se bifurca spre pestera Ursilor – loc unde Fratii mucula au monopolizat intrarea. Nu se poate intra in pestera decat intrand prin barul fratilor Micula. 👿
Boga – imediat dupa Pietrosa – e localitatea unde toate notabilitatile din Oradea (eg decedatul “Unchi Maghiar” – rector Universitate, condamnat penal – acum aflat la Aghiuta, dar si alte multe – multe notabilitati).
Daca de la Sudrigiu nu urcam la Padis ci mergem spre Stei – ne oprim in comuna Rieni -: European-Food, Europeean Drinks – va spune ceva? Dar Izvorul Minunilor – din Fantana 4 Rieni? Daca nu va spune nimic cititi etichetele, sau intrebati-l pe Iliescu si Constantinescu – dar au vizitat zona, 👿
Dupa Stei si Vascau (pe langa Nucet) ajungem in Carpinet, alta zona de vis cu Izbucuri si Ponoare.
Nu ca sa fac reclama zonei am spus toate astea, dar am impresia ca celmaibunorganizator director, vames ci copresedinte, a cam pus ochii pe zona aia. E asa placut sa stii ca te odihnesti (contra bani) pe proprietatea unui vames/director/copresedinte. Cel putin tot atat de placut cum e sa te pregatesti sa intri intr-o pestera prin incinta unui bar a fratilor Micula. Si mai e si Parcul National Padis …. ce mama naibii, inca nu au reusit sa-l fure. Dar celmaibunorganizator-vames-director-copresedinte mai are o sansa cu ajutorul celor mai distinsi militieni.
zigzag21/09/2016 at 14:03
Postare noua : http://politeia.org.ro/editoriale/proiect-de-tara-cu-penali-sau-la-plaja-cu-paltonul-2/49448/
Patriotul penal și grija lui pentru țărișoară »

References: CCR 
 CCR 
 CSM 
 CCR 
 CSM 
 CSM